

|  |
| --- |
| **REPUBLIKA HRVATSKA** |
| **PRIMORSKO-GORANSKA ŽUPANIJA** |
| **GRAD KRALJEVICA** |
| GRADONAČELNIK |

KLASA: 402-01/25-01/50

URBROJ: 2170-8-01/06-25-1

Kraljevica, 23. prosinca 2025.

Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21), članka 44. Statuta Grada Kraljevice („Službene novine Grada Kraljevice“ broj 4/14, 5/14, 5/15, 4/16, 1/18, 3/18 – pročišćeni tekst, 1/20, 4/20 – pročišćeni tekst i 2/21) te Pravilnika o financiranju javnih potreba Grada Kraljevice („Službene novine Grada Kraljevice“ broj 4/16) Gradonačelnik Grada Kraljevice, objavljuje

**Javni natječaj**

**za predlaganje programa/projekata javnih potreba u području zdravstva, socijalne skrbi i civilnog društva**

**Grada Kraljevice za 2026. godinu**

I.

Javne potrebe za koje se sredstva osiguravaju u Proračunu Grada Kraljevice su projekti i programi od interesa za Grad Kraljevicu.

II.

Sukladno Pravilniku o financiranju javnih potreba Grada Kraljevice te kriterijima za vrednovanje programa u programima javnih potreba na području Grada Kraljevice za 2026. godinu objavljenih u Uputama za prijavitelje i Obrascu za ocjenu kvalitete/vrijednosti programa ili projekta koji čine sastavni dio ovog Natječaja financirat će se u ukupnim iznosima i za programske djelatnosti udruga i ostalih korisnika iz područja:

**1. ZDRAVSTVO I SOCIJALNA SKRB – 4.000,00 EUR**

1. Skrb o invalidima i nemoćnim osobama uključujući iste programe za navedene djelatnosti udruga proizašle iz Domovinskog rata
2. Zdravstveni i socijalni programi – unaprjeđenje života osjetljivih skupina mladih i građana.

**2. OSTALI PROGRAMI CIVILNOG DRUŠTVA – 6.500,00 EUR**

1. Unapređivanje kvalitete života osoba starije dobi
2. Programi vezani uz sjećanje na Domovinski rat i unapređenje kvalitete života
3. Ostalo

III.

Najmanji iznos sredstava za financiranje projekta je 200,00 EUR, a najveći iznos je 2.000,00 EUR za zdravstvo i socijalnu skrb te za ostale programe civilnog društva.

IV.

Pravo podnošenja prijava po ovom Natječaju imaju:

udruge ili druge pravne osobe čija temeljna svrha nije stjecanje dobiti (organizacije civilnog društva) koje djeluju na području Grada Kraljevice te čije je primarno djelovanje usmjereno na područje Grada Kraljevice, a čije se djelovanje mora odnositi na jedno od područja djelatnosti navedenih u ovom Natječaju, što mora biti vidljivo iz Statuta.

Izuzetno, potpore se mogu dodijeliti i korisnicima koji nemaju registrirano sjedište na području Grada Kraljevice ako svojim djelovanjem obuhvaćaju i korisnike s područja Grada Kraljevice te provode programe na području Grada Kraljevice.

Prijave se podnose na propisanim obrascima, osobno ili poštom.

Prijave je potrebno ispunjavati sukladno Uputama za prijavitelje koje će biti objavljene na web stranici Grada Kraljevice, [www.kraljevica.hr](http://www.kraljevica.hr), zajedno s obrascima, istovremeno s objavom Natječaja.

Prijavnicu na Natječaj potrebno je dostaviti s odgovarajućom dokumentacijom:[[1]](#footnote-1)

- Ispunjen obrazac – „PODACI O PREDLAGATELJU“

- Ispunjen obrazac – „PODACI O PROGRAMU/PROJEKTU“

- Ispunjen obrazac – „FINANCIJSKI PLAN PROGRAMA“ (sadrži financijski plan, odnosno specificirani troškovnik predloženog programa s podacima o ukupnim troškovima programa, iznosu sredstava koji se financiraju iz Proračuna Grada Kraljevice, vlastitih prihoda i drugih izvora).

Uz opisane obrasce dostavlja se sljedeća dokumentacija:

1. Izvadak iz registra – preslika, za udruge: Izvadak o upisu u Registar udruga, ne starije od 6 mjeseci od dana objave natječaja (može ispis s elektronske stranice Registra udruga)

2. Preslika dokaza o plaćenim doprinosima, porezima i drugim davanjima prema državnom proračunu (Porezna uprava), ne starije od 30 dana od dana objave natječaja

3. Preslika uvjerenja nadležnog suda, ne starije od 6 mjeseci od dana objave natječaja, da se ne vodi kazneni postupak protiv osobe ovlaštene za zastupanje prijavitelja

4. Potpisana izjava o točnosti i istinitosti podataka

5. Potpisana izjava o nekažnjavanju

6. Potpisana izjava o nepostojanju dvostrukog financiranja

7. Potpisana izjava o partnerstvu (ukoliko postoji partner u projektu).

V.

Prijavu je potrebno poslati ili dostaviti u zatvorenoj omotnici u jednom primjerku ako se dostavlja poštom ili osobno. Na vanjskoj strani omotnice obvezno treba navesti:

1. naziv i adresu prijavitelja

2. naznaku "Natječaj za predlaganje javnih potreba - ne otvarati".

Prijave se mogu dostaviti poštom ili osobno.

Poštom se prijave dostavljaju na adresu:

Grad Kraljevica, Upravni odjel za financije, lokalnu samoupravu i EU fondove,

Frankopanska 1a, 51262 Kraljevica

Osobno se prijave dostavljaju u pisarnicu Grada Kraljevice na istoj adresi.

Ako se prijava dostavlja elektronskim putem dostavlja se na mail naveden u Uputama za prijavitelje.

VI.

Pravo na podnošenje prijave na Natječaj nema dosadašnji korisnik koji nije ispunio svoje obveze prema Gradu Kraljevici u skladu s ugovorom o korištenju sredstava za provedbu Programa javnih potreba u Grada Kraljevice u prethodnoj kalendarskoj godini.

VII.

Formalnu valjanost pristiglih prijava utvrdit će Povjerenstvo za pripremu i provedbu natječaja

sastavljeno od tri člana koje će imenovati Gradonačelnik Grada Kraljevice.

Sve formalno valjane prijavljene programe razmatrat će i sadržajno vrednovat će Povjerenstvo za ocjenjivanje imenovano od strane gradonačelnika Grada Kraljevice.

Programi se vrednuju temeljem kriterija za vrednovanje programa objavljenih u Uputama za prijavitelja i obrascu za ocjenu kvalitete/vrijednosti programa ili projekta koji čine sastavni dio ovog Natječaja.

VIII.

Rok za podnošenje prijava traje od dana objave ***do 26. siječnja 2026. godine.***

IX.

Nepravovremene i nepotpune prijave kao i prijave koje nisu dostavljene na propisanim obrascima neće se razmatrati.

X.

S prijaviteljima za čije programe odnosno projekte se donese Odluka o odobravanju financijskih sredstava sklopit će se Ugovor o korištenju sredstava za provedbu Programa javnih potreba Grada Kraljevice za 2026. godinu.

XI.

Prijavitelji čiji programi nisu zadovoljili uvjete formalne provjere te prijavitelji čiji programi nisu odabrani za financiranje mogu, nakon primitka pisane obavijesti o tome, podnijeti prigovor.

Prigovor se podnosi pisanim putem u roku od 8 dana od dana primitka predmetne obavijesti na adresu:

Grad Kraljevica

Upravni odjel za financije, lokalnu samoupravu i EU fondove

Frankopanska 1a

51262 Kraljevica

XII.

Sve potrebne informacije mogu se dobiti u Upravnom odjelu za financije, lokalnu samoupravu i EU fondove Grada Kraljevice, putem e-maila navedenog u Uputama za prijavitelje.

GRADONAČELNIK

Dalibor Čandrlić

1. Prijavnicom na natječaj smatraju se popunjeni obrasci [↑](#footnote-ref-1)